***Star Trek V: The Final Frontier*** er en amerikansk eventyr- og science fiction-film fra 1989 regissert av William Shatner (også hovedrolle). Den er den femte av Star Trek-filmene og handler om en vulcanier som kaprer romskipet Enterprise og bruker det i jakten på en myteomspunnet planet som skal være oppgav til alt liv. Hovedrollene spilles av Wiliam Shatner, Leonard Nimoy og Laurence Luckinbill.

*Star Trek V: The Final Frontier* ble dårlig mottatt av filmanmelderne og ble heller ingen publikumssuksess målt opp mot de foregående filmene i serien. Den ble tildelt tre Razzie Awards (to av dem til William Shatner).

Handling
--------

Kirk, Spock og Dr. McCoy er på ferie på jorden, nærmere bestemt i villmarka og dermed langt unna alt som har med stjerneskip og romferd å gjøre. Men idyllen blir brutt da de blir informert om at en vulcanier ved navn Sybok har tatt kontroll over planeten Nimbus III. Dette i håp om at de respektive rasene skal komme sine artsfeller til unnsetning. Blant gislene er en klingoner, en romulaner og en terransk konsul fra Føderasjonen. I denne forbindelse blir kaptein Kirk og resten av hans følge hentet opp til Enterprise, for å få nærmere innsikt i hva som er det egentlig målet til den desperate vulcanieren – og redde ut gislene. Sybok klarer å utnytte situasjonen til å kapre Enterprise for deretter å sette kursen mot sitt lenge etterlengtede mål. Det viser seg at Sybok i et helt liv har vært besatt av tanken på å finne en myteomspunnet planet kalt Shaka-Ri which, en planet som skal være opphav til alt liv og som befinner seg utenfor «The Great Barrier».

Flere omstendigheter fører etterhvert til at Sybok løslater gislene og inngår et samarbeide med kaptein Kirk om å finne planeten. Enterprise klarer å forsere The Great Barriere og omsider kommer de til en merkelig planet som fremstår som helt øde inntil en merkelig formasjon av steiner dannes foran dem. Plutselig fremtrer det et menneskelignende ansiktsskikkelse ut av intet i steinformasjonen. Skikkelsen begynner å snakke til dem og hevder han er Gud, men da «det» begynner å vise vel mye interesse for stjerneskipet Enterprise begynner kaptein Kirk å bli usikker på skapningens egentlige vesen.

Om filmen
---------

### Popularitet og økonomi

Filmen ble ingen publikumssuksess målt opp mot dens forgjengere og innbrakte bare rundt halvparten av det *Star Trek IV - reisen hjem* spilte inn ved amerikanske kinoer. Isolert sett kan den betraktet som en moderat suksess da den tross alt innbrakte $52 millioner i USA og $70 millioner på verdensbasis. Noe som er nesten tre ganger så mye som det den kostet å produsere. *Star Trek V: The Final Frontier* havnet på en 25.-plass over de meste innbringende filmene i USA for 1989.

Produksjonskostnadene var på $33 millioner.

### Anmelderne

*Star Trek V: The Final Frontier* fikk dårlig mottakelse av filmanmelderne, noe som gjenspeiles i at den har bare oppnådd 22 % på Rotten Tomatoes. Både Roger Ebert og Leonard Maltin gav 2 av 4 stjerner. BBCs filmanmelder mente også at denne var den hittil dårligste Star Trek-filmen og mente den primært var for trekkers.

### Priser og nominasjoner

Filmen ble tildelt tre Razzie Awards, der to gikk til William Shatner (for verste regi og skuespiller), og en til Harve Bennett (for verste film). Den ble nominert i ytterligere tre kategorier (manus, birolle og tiårets verste film).

### Annet

Filmen ble ikke satt opp på norske kinoer, men ble utgitt på video på begynnelsen av 1990-tallet.

I rollene
---------

* William Shatner: Captain James T. Kirk
* Leonard Nimoy: Captain Spock
* Laurence Luckinbill: Sybok
* DeForest Kelley: Dr. Leonard „Pille" McCoy
* James Doohan: Captain Montgomery „Scotty" Scott
* George Takei: Commander Hikaru Sulu
* Walter Koenig: Commander Pavel Chekov
* Nichelle Nichols: Commander Nyota Uhura
* David Warner: St. John Talbot
* Charles Cooper: Captain Korrd
* Cynthia Gouw: Caithlin Dar
* Todd Bryant: Captain Klaa
* Spice Williams: Vixis
* Rex Holman: J’Onn
* George Murdock: Gott

Referanser
----------

1. ↑
2. ↑
3. ↑  «10 Things You Might Not Know About STAR TREK V: THE FINAL FRONTIER - Warped Factor - Words in the Key of Geek. (chapter 7)». *www.warpedfactor.com*. 13. august 2016. Besøkt 31. august 2019.
4. ↑  «Star Trek V - The Final Frontier (1989)». *Rotten Tomatoes* **(engelsk)**. Besøkt 17. august 2019.
5. ↑  Ebert, Roger (9. juni 1989). «Star Trek V: The Final Frontier». *Chicago Sun Times*. Arkivert fra originalen 10. februar 2008. Besøkt 9. juni 2009. «*As the Enterprise approached the Barrier, I found my attention gathering... - Star Trek V is pretty much of a mess... - There is no clear line from the beginning of the movie to the end, not much danger, no characters to really care about, little suspense, uninteresting or incomprehensible villains, and a great deal of small talk and pointless dead ends. Of all of the "Star Trek" movies, this is the worst*.»
6. ↑  Maltin, Leonard (4. september 2012). *Leonard Maltin's 2013 Movie Guide: The Modern Era* **(engelsk)**. Penguin. ISBN 9781101604632.
7. ↑
8. ↑  «Star Trek V: The Final Frontier – Awards». Besøkt 9. juni 2009.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *Star Trek V: The Final Frontier* på Internet Movie Database Rediger på Wikidata

* (no) *Star Trek V: The Final Frontier* hos Filmfront Rediger på Wikidata

* (sv) *Star Trek V: The Final Frontier* i Svensk Filmdatabas Rediger på Wikidata

* (da) *Star Trek V: The Final Frontier* i Danmark Nationale Filminstitut Rediger på Wikidata

* (en) *Star Trek V: The Final Frontier* på AllMovie Rediger på Wikidata

* (fr) *Star Trek V: The Final Frontier* på Allociné Rediger på Wikidata

* (nl) *Star Trek V: The Final Frontier* på MovieMeter Rediger på Wikidata

* (en) *Star Trek V: The Final Frontier* på Turner Classic Movies Rediger på Wikidata

* (en) *Star Trek V: The Final Frontier* på American Film Institute Rediger på Wikidata

* (en) *Star Trek V: The Final Frontier* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** LCCN **·** BNE
 |